Brené Brown

Brené Brown (s. ) on yhdysvaltalainen Houstonin yliopiston sosiaalityön tutkimusprofessori, sosiaalityöntekijä ja tietokirjailija. Hän on tutkinut ihmisten haavoittuvuutta, rohkeutta, omanarvontuntoa ja häpeää.  Hän on esiintynyt useasti luennoitsijana myös yliopistomaailman ulkopuolella ja antanut monia haastatteluja tiedotusvälineiden edustajille sekä popularisoinut tutkimustyötä myös oman tuotantonsa välityksellä. Tietokirjailijana hän on kirjoittanut useita erittäin suosituksi tulleita ja The New York Times -sanomalehden tietokirjalistan kärkeen nousseita ja eniten myyneitä bestsellereitä. Professorin Brown on tunnettu laajalti myös haavoittuvuutta koskevasta yleisöluennostaan (Ted Talk: The Power of vunerability), jota toukokuussa 2018 oli ladattu jo yli 34 miljoonaa kertaa.

Brown suoritti alemman korkeakoulututkinnon  Teksasin yliopistossa Austinissa (B.Sc., 1995). Hän opiskeli edelleen Houstonin yliopistossa, josta valmistui maisteriksi ja sittemmin tohtoriksi (M.Sc., 1996; Ph.D., 2002; alana sosiaalityö).

Brown työskenteli vuosina 1996-1999 Houstonissa Neighborhood Centers Inc.:n palveluksessa suunnitellen, kehittäen ja arvioiden paikallisen yliopiston kandidaatti- ja maisteritason sosiaalityöntekijäopiskelijoiden harjoitteluohjelmia. Hän kuului Houstonin yliopiston henkilökuntaan vuosina 1998-2002 (adjunct faculty), jona aikana hän oli hoiti apulaisprofessuuria vuoden ajan (2000-2001). Tämän jälkeen hän toimi sosiaalityön apulaisprofessorina vuosina 2002-2004. Hän on ollut sosiaalityön professori vuodesta 2004.

Teoksia
Hänen englanninkieliset kirjansa ovat kuuluneet myydyimpien tietokirjojen joukkoon Yhdysvalloissa. Kirjoja on käännetty laajalti, useita teoksista on myös suomennettu. Monet englanninkieliset alkuteokset on saatavilla painetun muodon ohessa e-kirjoina ja äänikirjoina. Hänen kirjansa käsittelevät muun muassa itsemyötätuntoa, ihmisen haavoittuvuutta ja takaiskuista tokenemista. Hänen 2010-luvun tuotantoonsa kuuluvat:

 Brown, Brené  (2009) : Connections: A 12-Session Psychoeducational Shame-Resilience Curriculum. Revised edition (1. painos 2007). Hazelden. ISBN 978-1-59285-742-5.
 Brown, Brené (2012) En olekaan yksin : totuus perfektionismista ja riittämättömyyden tunteesta. Alkuteos : I thought it was just me (2007). Suomentanut Önder, Suna-Marija. Basam Books. ISBN: 978-952-260-062-2. 2. painos (2015): ISBN 978-952-260-352-4.
 Brown, Brené (2013) Uskalla haavoittua : elä rohkeasti täydellä sydämellä. Alkuteos : Daring greatly. Suomentanut: Siitonen, Leena. Basam Books. ISBN: 978-952-260-178-0.
 Brown, Brené (2015) Epätäydellisyyden lahjat : unohda ulkoiset paineet ja ole oma itsesi. Alkuteos : The gifts of imperfection. Suomentanut: Siitonen, Leena. Basam Books. ISBN 978-952-260-352-4.  
 Brown, Brené (2016) Nouse vahvempana : vaikeuksien kautta voittoon. Alkuteos : Rising strong.   Suomentanut:  Rossi, Anna. Viisas Elämä. ISBN 978-952-260-490-3.
 Brown, Brené (2017) : Braving the Wilderness: The Quest for True Belonging and the Courage to Stand Alone . Random House. ISBN 978-0812995848.

Äänikirjoina on julkaistu lisäksi :
 Brown, Brené (2012) Men, Women, and Worthiness: The Experience of Shame and the Power of Being Enough. ISBN 978-1604078510.
 Brown, Brené (2013) The Power of Vulnerability: Teachings on Authenticity, Connection and Courage. ISBN 978-1604078589.
 Brown, Brené (2013) The Gifts of Imperfect Parenting: Raising Children with Courage, Compassion, and Connection. ISBN 978-1604079739.

Lähteet

Aiheesta muualla
Brené Brown: The Power of vunerability (TedxHouston, videon kesto 20 min 13 s, luennosta transkriptio myös suomeksi)  (ted.com)

Vuonna 1964 syntyneet
Elävät henkilöt
Yhdysvaltalaiset professorit